03/vol. 23 Jurnalul Oficial al Uniunii Europene 151 31998R0152 L18/7 JURNALUL OFICIAL AL COMUNITĂȚILOR EUROPENE 23.1.1998 REGULAMENTUL (CE) NR. 152/98 AL COMISIEI din 22 ianuarie 1998 de stabilire a normelor de aplicare a Regulamentului (CE) nr. 2006/97 al Consiliului de stabilire a anumitor norme de aplicare a dispozițiilor speciale privind importurile de ulei de măsline originar din Maroc COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 2006/97 al Consiliului din 9 octombrie 1997 de stabilire a anumitor norme de aplicare a dis- pozițiilor speciale privind importurile de ulei de măsline originar din Maroc (!), în special articolul 4, având în vedere Regulamentul (CE) nr. 3290/94 al Consiliului din 22 decembrie 1994 privind adaptările și dispozițiile tranzitorii necesare în sectorul agricol pentru punerea în aplicare a acordu- rilor încheiate în cadrul negocierilor comerciale multilaterale din Runda Uruguay (2), astfel cum a fost modificat ultima dată prin Regulamentul (CE) nr. 1161/97 (3), în special articolul 3, întrucât reducerea ratei dreptului vamal stipulat în articolul 2 ali- neatul (2) din Regulamentul (CE) nr. 2006/97 se aplică tuturor importurilor de ulei de măsline pentru care importatorul face dovada la import că taxa specială de export se reflectă în prețul de import; întrucât, în scopul aplicării dispozițiilor menționate ante- rior, ar trebui să se asigure dovada că importatorul a rambursat exportatorului taxa respectivă; întrucât Regulamentul (CE) nr. 2146/95 al Comisiei (4), astfel cum a fost modificat ultima dată prin Regulamentul (CE) nr. 1163/97 (5), privind, inter alia, adaptarea tranzitorie a dispo- zițiilor speciale privind importurile de ulei de măsline originar din Maroc stabilește prevederile care se aplică dispozițiilor respective; întrucât prevederile respective ar trebui abrogate, în conformitate cu normele de punere în aplicare stabilite; întrucât măsurile prevăzute de prezentul regulament sunt con- forme cu avizul Comitetului de gestionare pentru uleiuri și grăsimi, ADOPTĂ PREZENTUL REGULAMENT: Articolul 1 (1) Dispozițiile prevăzute la articolul 2 alineatele (2) și (3) din Regulamentul (CE) nr. 2006/97 se aplică tuturor importurilor pentru care importatorul face dovada, la acceptarea declarației de punere în liberă circulație, că taxa specială de export se reflectă în prețul de import și că a rambursat exportatorului taxa respectivă până la valoarea deductibilă la importul în Comunitate, în conformitate cu articolul 2 alineatul (2) din prezentul regulament. (2) În sensul alineatului (1), dovada poate consta dintr-un document administrativ, comercial sau bancar acceptabil pentru autoritățile vamale. (3) În sensul prezentului regulament, „exportator” înseamnă persoana indicată în certificatul EUR.1 pentru Maroc. Articolul 2 Regulamentul (CE) nr. 2146/95 se abrogă. Articolul 3 Prezentul regulament intră în vigoare la data publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 22 ianuarie 1998. () JOL284,16.10.1997, p. 13. () JOL349, 31.12.1994, p. 105. () JOL169,27.6.1997, p. 1. () JOL215,9.9.1995,p. 1. () JOL169,27.6.1997, p. 4. Pentru Comisie Franz FISCHLER Membru al Comisiei